हीं लेते? अगर तुम इसे हल करने के लिए सत्य नहीं खोजते, तो क्या समस्या अपने आप दूर हो जाएगी? यह एक मूर्खतापूर्ण विचार है।
अब जब चीजें तुम लोगों पर पड़ती हैं, तो क्या तुम सत्य खोजने में सक्षम होते हो? क्या तुमने सीखा है कि सत्य कैसे खोजा जाता है? अपने पेशेवर क्षेत्र में कुछ सिद्धांतों में महारत हासिल करने के सिवा, जब तुम्हारे जीवन-प्रवेश की - अपनी विभिन्न अवस्थाएँ सुधारने और अपना भ्रष्ट स्वभाव बदलने की बात आती है, तो क्या तुम सत्य खोज पाते हो? अगर तुम सिद्धांतों का उल्लंघन करने वाला कोई काम करने के कारण खुद से निपटे जाने पर अभी भी शिकायत करते हो, अगर तुम अपनी काट-छाँट किए जाने और खुद से निपटे जाने पर अभी भी विवश महसूस करते हो, और यह सोचकर कि तुम बाहर निकाले जा रहे हो, निराश होने की हद तक चले जाते हो, और नकारात्मक और सुस्त हो जाते हो, तो क्या तुम्हारा शैतानी स्वभाव इतना गंभीर नहीं है कि उससे तुम्हारा दम घुटता हो? जब लोग सत्य समझते हैं, तो उनकी कठिनाइयाँ बहुत ज्यादा और बड़ी होती हैं; जब वे समस्याओं का सामना करते हैं, तो उनके नकारात्मक हिस्से बहुत जल्दी और बहुत लंबे समय के लिए सामने आ जाते हैं, और वे सत्य का अभ्यास बहुत धीरे-धीरे और बहुत कम करते हैं। जब लोग कुछ खास परिवेशों का सामना करते हैं, या दूसरों की कुछ खास नजरों पर गौर करते हैं, या कुछ शब्द बोले जाते हुए सुनते हैं, या कोई खास जानकारी प्राप्त करते हैं, तो समय और स्थान चाहे कुछ भी हो, उनमें नकारात्मक चीजें उत्पन्न होंगी। ये एक भ्रष्ट स्वभाव के स्वाभाविक उद्गार हैं। इससे क्या साबित होता है? इससे साबित होता है कि मानव-जीवन में सत्य का कोई अंश नहीं है। लोगों से स्वाभाविक रूप से निकलने वाली अपरिवर्तित चीजें, चाहे तुम उन्हें अपने द